Valeria Castro (abeslaria)

Valeria Castro Rodríguez (La Palma, Kanariak,  1999ko apirilaren 28a) kanariar kantautorea da. 2023an, Latin Grammy sarietarako izendatu zuten, Kantautore Abesti Onenaren kategorian, "la Raw" kantuarekin. Abesti hori La Palmako uharteari idatzi zion, 2021ean sumendiak eztanda egin ostean. 2023ko Kanariar Uharteetako Musika Sarietan Urteko Abesti Onenaren saria irabazi zuen eta Goya Sarietan 2024ko Jatorrizko Abesti Onenaren saria jasotzeko izendatu zuten, Vetusta Morla bandarekin batera, "El amor de Andrea" lanarekin.

 Bizitza 
Txiki-txikitatik musikarekiko interes handia izan zuen. 4 urterekin pianoa jotzen eta abesten hasi zen. Palmako Uharteko Musika Eskolan hasi zuen prestakuntza. Bioteknologiako ikasketak egin zituen Madrilgo Unibertsitate Politeknikoan, eta ikasketa horiek musikarekiko zaletasunarekin uztartu zituen. Madrilgo Chaminade Ikastetxe Nagusian bizi izan zen. 2021ean argitaratu zuen bere lehen EP «chiquita» (Warner Music). 2023an kaleratu zuen bere lehen L.P. «Con cariño y con cuidado» (autoeditatua), hainbat herrialdetan aurkeztu zuen lan hori kaleratu zuen urte berean, eta hainbat aintzatespen jaso zituen, besteak beste, Mondo Sonoro aldizkari espezializatuaren 2023ko hirugarren disko nazional onena edo El Pais egunkariaren iritziz, urteko 10 disko onenetako bat.

2023an, Espainiako lurralde osoko antzoki handietarako sarrerak agortu zituen, eta, besteak beste, Madrilgo Errege Lorategi Botanikoan eta Circo Price antzokian jardun zuen,  Gau Botanikoak jaialdiaren barruan. Urte hartan, Madrilgo Mercedes-Benz Fashion Week-en ere jardun zuen, J.C. Pajares diseinatzailearen desfilean ahotsa jarrita.

Besteak beste, Alejandro Sanz, Vetusta Morla, Silvana Estrada, Silvia Pérez Cruz, Iván Ferreiro, Vicente García, Viva Suecia, Macaco, Tanxugueiras, Pedro Guerra, Daniel, Me Estás Matando edo Isaac Et Nora artistekin kolaboratu du estudioan zein zuzenean.

Bere abestietako batzuk telesail edo pelikula ezagunen soinu-bandetan entzun dira, hala nola: Élite edo Mi Soledad tiene Alas. Marka multinazionalen kanpainei ere irudia eta ahotsa jarri die: Uniqlo japoniarrari eta Decathlon frantziarrari, besteak beste.

 Diskografia 
UrteaIzenburuaOgharrakBildumak2023Con cariño y con cuidadoEPs2021ChiquitaBakunak2021La corrienteGuerrera2022La raízPoquito2023Lo que sientoAbril y mayoCostumbreLankidetzan2021La DespedidaColectivo PanamerarekinTierra y FuegoMuerdo eta Pedro Guerrarekin2022Un RecuerdoMacaco taldearekin2023Palmero Sube a La PalmaIsaac et NorarekinHablar de NadaViva SueciarekinEl Amor de AndreaVetusta MorlarekinHoxe, Mañá e SempreTanxugueirasekin

 Sariak eta aintzatespenak 
UrteaSariaKategoriaEmaitza2022Taburiente sariaIrabazlea  2023Latinezko grammyakKantautore Abesti OnenaIzendatuaKanarietako Musika SariakAbesti OnenaIrabazlea  Artista Berri OnenaIzendatua2024Goya sariaJatorrizko abesti onenaIzendatua

 Erreferentziak 

 Kanpo estekak 




Kategoria:Gaztelaniazko abeslariak
Kategoria:Emakume kantautoreak
Kategoria:Espainiako kantautoreak